CELEX: 32017R0472
Language: et
Date: 2017-03-15 00:00:00
Title: Komisjoni rakendusmäärus (EL) 2017/472, 15. märts 2017, millega muudetakse rakendusmäärust (EL) 2016/2080 pakkumuste esitamise tähtaegade osas

18.3.2017   
            
            
               ET
            
            
               Euroopa Liidu Teataja
            
            
               L 73/5
            
         KOMISJONI RAKENDUSMÄÄRUS (EL) 2017/472,
   15. märts 2017,
   millega muudetakse rakendusmäärust (EL) 2016/2080 pakkumuste esitamise tähtaegade osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 28,
   ning arvestades järgmist:
   
               (1)
            
            
               Komisjoni rakendusmäärusega (EL) 2016/2080 (3) avati lõssipulbri müük hankemenetluse teel. Kõnealuse õigusaktiga nähakse ette kahe osalise pakkumismenetluse korraldamine kuus, välja arvatud augustis ja detsembris.
            
         
               (2)
            
            
               Osaliste pakkumismenetluste rakendamisel saadud kogemused on seni näidanud vähest huvi pakkumuste suhtes praegustes turutingimustes. Seega on asjakohane vähendada pakkumuste esitamiseks ette nähtud ajavahemike arvu ühe ajavahemikuni kuus. Kulude-tulude analüüsi kohaselt ei ole enam õigustatud näha ette pakkumuste esitamise ajavahemikku augustiks.
            
         
               (3)
            
            
               Seepärast tuleks rakendusmäärust (EL) 2016/2080 vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2016/2080 artikli 2 lõige 2 asendatakse järgmisega:
   
      „2.   Järgmiste osaliste pakkumismenetluste puhul algab pakkumuste esitamise aeg esimesel tööpäeval pärast eelmise ajavahemiku lõppu. Kõnealused ajavahemikud lõpevad kuu kolmandal teisipäeval kell 11.00 (Brüsseli aja järgi). Juulis algav ajavahemik lõpeb aga septembri kolmandal teisipäeval kell 11.00 (Brüsseli aja järgi) ja augustis uut ajavahemikku ei alga. Detsembris lõpeb ajavahemik kuu teisel teisipäeval kell 11.00 (Brüsseli aja järgi). Kui teisipäev on riigipüha, on tähtaeg eelmisel tööpäeval kell 11.00 (Brüsseli aja järgi).“
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. märts 2017
      
         
            Komisjoni nimel
         
         
            presidendi eest
         
         
            komisjoni liige
         
         Phil HOGAN
      
   
   
      (1)  ELT L 347, 20.12.2013, lk 671.
   
      (2)  ELT L 206, 30.7.2016, lk 71.
   
      (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).